Skora á Íbúðalánasjóð að bjóða húsnæði til leigu Byggðarráð Borgarbyggðar samþykkti á fundi sínum sl. fimmtudag að skora á Íbúðalánasjóð að leigja út íbúðir í eigu sjóðsins í Borgarbyggð . Í samtali við Skessuhorn sagði Páll S. Brynjarsson sveitarstjóri að byggðarráð horfi aðallega til um tíu nýrra íbúða í eigu sjóðsins sem eru við Brákarbraut í Borgarnesi sem allar eru tilbúnar til notkunar . Páll segir skort á leiguhúsnæði í sveitarfélaginu og því sé mikilvægt að Íbúðalánasjóður bjóði íbúðirnar til leigu .